CI- eli Common Interface-liitäntä on digitaalisten vastaanottimien standardisoitu rajapinta erilaisten salauksenpurkujärjestelmien liittämiseksi. Suomessa CI-liitäntä löytyy yleisimmin digitelevisioista ja -bokseista. Jotta CI-liitännällä varustettuihin laitteisiin saadaan kytkettyä Suomen maksutelevisioiden salaukseen käytetty Conax-kortti, tarvitaan vielä lisäksi CA-moduuli.
CI-liitäntä noudattaa EN 50221-1997 -standardia. Ratkaisu muistuttaa monin tavoin PC-laitteista tuttua PCMCIA-standardia.